уведомления за засичания EUROPHYT до мрежата за засичания ЕUROPHYT за пратки растения, растителни продукти или други обекти, търгувани на територията на Съюза.
 Член 31
 Достъп до уведомления за огнища и засичания EUROPHYT
 Без да се засяга правото на достъп на Комисията съгласно член 8, параграф 2, само съответната мрежа ЕUROPHYT има достъп до уведомления за огнища или засичания EUROPHYT.
 Член 32
 Подаване на уведомления за огнища EUROPHYT до мрежата за огнища ЕUROPHYT
 1. Звената за контакт на мрежата EUROPHYT подават в ЕUROPHYT уведомление за огнище, съдържащо най-малко информацията, посочена в точки 1.1, 1.3, 2.1, 2.2, 3.1, 4.1, 5.1, 5.2, 6.4 и 8 от приложение I към настоящия регламент, не по-късно от осем работни дни след датата на официалното потвърждение от отговарящия официален орган за наличието на вредител, както е посочено в член 11, първа алинея, букви а) и б), член 29, параграф 1, член 30, параграф 1, и член 33, параграф 1 от Регламент (ЕС) 2016/2031.
 2. Когато наличието на вредител е официално потвърдено съгласно параграф 1, уведомлението съдържа и информацията, посочена в точка 5.6 от приложение I.
 3. Звената за контакт на мрежата подават в ЕUROPHYT уведомление, съдържащо информацията, посочена в точки 1.2, 3.2, 4.2, 4.3, 4.4, 5.3—5.6, 6.1, 6.2, 6.3, 6.5, 6.6, 6.7, 7.1—7.6, 9 и 10 от приложение I, не по-късно от тридесет дни след съответната дата, указана в параграф 1.
 4. Звената за контакт на мрежата ЕUROPHYT актуализират уведомленията по параграфи 1 и 3, след като са проверили евентуална нова информация, която им е била предоставена, или след като компетентният орган е предприел нови мерки.
 Член 33
 Използване на ТRACES за подаване на уведомления за засичания EUROPHYT до мрежата за засичания ЕUROPHYT
 1. Официалният фитосанитарен инспектор, който взема решението относно пратки растения, растителни продукти или други обекти, въвеждани в Съюза, в съответствие с член 55, параграф 2, буква б) от Регламент (ЕС) 2017/625, подава в ТRACES уведомления за засичания EUROPHYT в срок от два работни дни, считано от тяхното засичане.
 2. Уведомлението по параграф 1 съдържа следната информация:
 а)
 информацията, подлежаща на записване в ЕЗДВ, както е посочено в член 40, параграф 1, буква в);
 б)
 допълнителна информация за мерките, предприети във връзка с пратката;
 в)
 информация за наложената карантина;
 г)
 евентуална допълнителна информация за засичането, когато има такава.
 3. Звената за контакт на мрежата ЕUROPHYT подават в ТRACES уведомления за засичания EUROPHYT относно пратки с растения, растителни продукти или други обекти, търгувани на територията на Съюза, в срок от два работни дни след засичането им. Тези уведомления включват информацията, посочена в параграф 2.
 Член 34
 Срок на съхраняване на лични данни за уведомления за огнища EUROPHYT
 EUROPHYT съхранява лични данни от уведомления за огнища EUROPHYT за срок от не повече от 10 години.
 Раздел 4
 TRACES
 Член 35
 Мрежа ТRACES
 1. Без да се засягат разпоредбите на член 4, параграф 2, всеки член на мрежата ТRACES определя едно или повече звена за контакт за функциите, предвидени в член 132, буква г) и член 133 от Регламент (ЕС) 2017/625 или в други законодателни актове на Съюза